**แนวทางการจ้างเหมาบริการ**

**การจ้างอัตราจ้างผู้ปฏิบัติงานให้ราชการทุกอัตรา ทุกตำแหน่ง เป็นวิธีการจ้างเหมาบริการ ตามพระราชบัญญัติการจัดซื้อจัดจ้าง และการบริหารพัสดุภาครัฐ พ.ศ.2560 โดยไม่ได้รับเงินสมทบเพิ่มพิเศษ เพื่อจ่ายประกันสังคม**

๑. ผู้รับมอบอำนาจการจ้าง : ตามคำสั่งสำนักงานคณะกรรมการการศึกษาขั้นพื้นฐานที่ ๒๔๙๓/๒๕๖๖ สั่ง ณ วันที่ ๑๕ พฤศจิกายน พ.ศ.๒๕๖๖ เรื่อง มอบอำนาจเกี่ยวกับการจัดซื้อจัดจ้างและการบริหารพัสดุภาครัฐและคำสั่งสำนักงานคณะกรรมการการศึกษาขั้นพื้นฐาน ที่ ๒๑๕/๒๕๖๗ สั่ง ณ วันที่ ๒๖ มกราคม พ.ศ.๒๕๖๗ เรื่อง แก้ไขเพิ่มเติมคำสั่งมอบอำนาจเกี่ยวกับการจัดซื้อจัดจ้างและการบริหารพัสดุภาครัฐ

2. ลักษณะการจ้าง : โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุ

ภาครัฐ พ.ศ. ๒๕๖๐

3. ระยะเวลาการจ้าง 3.๑ ผู้รับจ้างรายใหม่ จะลงนามในบันทึกตกลงจ้างได้ต่อเมื่อได้รับแจ้งอนุมัติเงินประจำงวดแล้ว (จ้างตามเงินงวดที่ได้รับอนุมัติ)

3.๒ ผู้รับจ้างรายเดิม เป็นการจ้างต่อเนื่องไปในปีงบประมาณใหม่มีผลย้อนหลัง ตั้งแต่ วันที่ 1 ตุลาคม หรือวันอื่นอันเป็นวันเริ่มต้นปีงบประมาณ แต่จะลงนาม ในบันทึกตกลงจ้างได้ต่อเมื่อได้รับแจ้งอนุมัติเงินประจำงวดแล้ว

4. งบประมาณที่ใช้ : ตามที่สพฐ.จัดสรร (ส่งเอกสารเบิกเงินที่สำนักงานเขตฯ โอนเงินเข้าบัญชีผู้รับจ้าง)

5. เอกสารประกอบการเบิกเงิน

5.๑ ขอบเขตของงานจ้าง (TOR)

5.๒ รายงานขอจ้าง และรายละเอียดแนบท้ายรายงานขอจ้าง

- รายใหม่ เริ่มวันที่ได้รับแจ้งอนุมัติเงินประจำงวด ถึง 30 กันยายน 25....

- รายเดิม เริ่มวันที่ 1 ตุลาคม 25... ถึง 30 กันยายน 25..

5.๓ รายงานผลการพิจารณาและขออนุมัติ สั่งซื้อ / สั่งจ้าง

5.๔ บันทึกตกลงจ้าง(ติดอากรแสตมป์ 1 บาท : ๑,๐๐๐ บาท) สำเนาบัตรประจำตัวประชาชนผู้รับจ้าง 1 ฉบับ

5.5 สัญญาค้ำประกัน สำเนาบัตรข้าราชการผู้ค้ำประกัน 1 ฉบับ

5.6 ใบส่งมอบงานจ้าง ลงวันที่ทำการสุดท้ายของเดือน

5.7 ใบตรวจรับพัสดุ ลงวันที่ทำการสุดท้ายของเดือน

5.8 รายงานผลการตรวจรับและขออนุมัติจ่ายเงิน ลงวันที่ทำการสุดท้ายของเดือน

5.9 ใบสำคัญรับเงิน ลงวันที่ที่ได้รับเงิน

**หมายเหตุ** ๑. เดือนแรกส่งเอกสารครบทั้ง 9 รายการ (ถ่ายเอกสารบันทึกตกลงจ้างพร้อมรับรองสำเนาถูกต้อง เพิ่มอีก 1 ชุด)

๒. เดือนที่สองเป็นต้นไป ส่งเอกสารเฉพาะข้อ 5.๒ สำเนาเอกสารพร้อมรับรองสำเนาถูกต้อง

๓. ข้อ 5.6 – 5.9 ส่งเอกสารเบิกเงินตัวจริง ในวันทำการวันแรกของเดือนถัดไป สำนักงานเขตพื้นที่ฯ จะเบิกเงินให้เมื่อได้รับเอกสารครบถ้วน ถูกต้องแล้ว